Oscar Pistorius se huis verkoopOscar Pistorius se huis in die Silver Woods-landgoed Foto: NY Daily News Die huis waar Pistorius sy vriendin Reeva Steenkamp op Valentynsdag verlede jaar doodgeskiet het, is deur Louwtjie Lourens gekoop. “Dit is in ‘n veilige area en almal met wie ek te doen gekry het was baie professioneel,” het hy gesê. Die huis is vir R4,5 miljoen verkoop nadat dit vir maande op die mark was sonder groot belangstelling. Pistorius se regsverteenwoordigers het vroeër vanjaar aangekondig dat Pistorius sy huis gaan verkoop ten einde vir sy regskostes te betaal. Pistorius het tydens sy borgaansoek aan die hof gesê die huis is R5 miljoen werd. Pistorius se moordverhoor gaan Donderdag voort wanneer slotbetoë in die hooggeregshof in Pretoria gelewer sal word. Klik hier om die hooftrekke van die hofverrigtinge gratis op Maroela Media te volg.